# Den Europæiske Unions C 125/18.

| | ISSN 1977-0871 |
| --- | --- |
| Den Europæiske Unions
  Tidende | C 125 |
| | |
| Dansk udgave | Meddelelser og oplysninger | 65. årgang18. marts 2022 |

ISSN 1977-0871

Den Europæiske Unions

Tidende

C 125

Dansk udgave

Meddelelser og oplysninger

65. årgang18. marts 2022

---

| Indhold | Side |
| --- | --- |
| | |
| | EUROPA-PARLAMENTET
  SESSIONEN 2021-2022Mødeperioden den 1. marts 2022VEDTAGNE TEKSTER | 1 |

Indhold

Side

EUROPA-PARLAMENTET
  SESSIONEN 2021-2022Mødeperioden den 1. marts 2022VEDTAGNE TEKSTER

EUROPA-PARLAMENTET

1

---

| | I   Beslutninger og resolutioner, henstillinger og udtalelser |
| --- | --- |
| | BESLUTNINGER OG RESOLUTIONER |
| | Europa-Parlamentet |
| | Tirsdag den 1. marts 2022 |
| 2022/C 125/01 | Europa-Parlamentets beslutning af 1. marts 2022 om den russiske aggression mod Ukraine (2022/2564(RSP)) | 2 |

I   Beslutninger og resolutioner, henstillinger og udtalelser

BESLUTNINGER OG RESOLUTIONER

Europa-Parlamentet

Tirsdag den 1. marts 2022

2022/C 125/01

Europa-Parlamentets beslutning af 1. marts 2022 om den russiske aggression mod Ukraine (2022/2564(RSP))

2

---

| Tegnforklaring






  - | høringsprocedure |
| --- | --- |
| *** | godkendelsesprocedure |
| ***I | almindelig lovgivningsprocedure (førstebehandling) |
| ***II | almindelig lovgivningsprocedure (andenbehandling) |
| ***III | almindelig lovgivningsprocedure (tredjebehandling) |

Tegnforklaring

*

høringsprocedure

***

godkendelsesprocedure

***I

almindelig lovgivningsprocedure (førstebehandling)

***II

almindelig lovgivningsprocedure (andenbehandling)

***III

almindelig lovgivningsprocedure (tredjebehandling)

(Den angivne procedure beror på retsgrundlaget i den foreslåede retsakt)

Parlamentets ændringer:

Ny tekst markeres med
  fede typer og kursiv
  . Udeladelser markeres med symbolet ▌eller ved udstregning. Erstatning af tekst angives ved markering af den nye tekst i 
  fede typer og kursiv
  og ved udeladelse eller udstregning af den tekst, der er erstattet af en ny.

fede typer og kursiv

fede typer og kursiv

| DA | |
| --- | --- |

DA

---

18.3.2022

| 18.3.2022 | DA | Den Europæiske Unions Tidende | C 125/1 |
| --- | --- | --- | --- |

DA

Den Europæiske Unions Tidende

C 125/1

---

EUROPA-PARLAMENTET

SESSIONEN 2021-2022

Mødeperioden den 1. marts 2022

VEDTAGNE TEKSTER

---

I Beslutninger og resolutioner, henstillinger og udtalelser

BESLUTNINGER OG RESOLUTIONER

Europa-Parlamentet

Tirsdag den 1. marts 2022

| 18.3.2022 | DA | Den Europæiske Unions Tidende | C 125/2 |
| --- | --- | --- | --- |

18.3.2022

DA

Den Europæiske Unions Tidende

C 125/2

---

P9_TA(2022)0052

Ruslands aggression mod Ukraine

Europa-Parlamentets beslutning af 1. marts 2022 om den russiske aggression mod Ukraine (2022/2564(RSP))

(2022/C 125/01)

Europa-Parlamentet,

| — | der henviser til sine tidligere beslutninger om Rusland og Ukraine, navnlig beslutningen af 16. december 2021 om situationen ved den ukrainske grænse og de russiskbesatte områder af Ukraine (1), |
| --- | --- |

—

der henviser til sine tidligere beslutninger om Rusland og Ukraine, navnlig beslutningen af 16. december 2021 om situationen ved den ukrainske grænse og de russiskbesatte områder af Ukraine (1),

| — | der henviser til erklæringerne af 16. og 24. februar 2022 om Ukraine fra Europa-Parlamentets ledere, |
| --- | --- |

—

der henviser til erklæringerne af 16. og 24. februar 2022 om Ukraine fra Europa-Parlamentets ledere,

| — | der henviser til erklæringen fra den højtstående repræsentant på EU's vegne af 24. februar 2022 om Den Russiske Føderations væbnede styrkers invasion af Ukraine, |
| --- | --- |

—

der henviser til erklæringen fra den højtstående repræsentant på EU's vegne af 24. februar 2022 om Den Russiske Føderations væbnede styrkers invasion af Ukraine,

| — | der henviser til erklæringerne fra formanden for Det Europæiske Råd og formanden for Kommissionen af 24. februar 2022 om Ruslands uhørte og uprovokerede militære aggression mod Ukraine, |
| --- | --- |

—

der henviser til erklæringerne fra formanden for Det Europæiske Råd og formanden for Kommissionen af 24. februar 2022 om Ruslands uhørte og uprovokerede militære aggression mod Ukraine,

| — | der henviser til de seneste erklæringer fra Ukraines præsident og formanden for Kommissionen om situationen i Ukraine, |
| --- | --- |

—

der henviser til de seneste erklæringer fra Ukraines præsident og formanden for Kommissionen om situationen i Ukraine,

| — | der henviser til erklæringen af 24. februar 2022 fra G7, |
| --- | --- |

—

der henviser til erklæringen af 24. februar 2022 fra G7,

| — | der henviser til Budapestmemorandummet om sikkerhedsgarantier fra 1994, |
| --- | --- |

—

der henviser til Budapestmemorandummet om sikkerhedsgarantier fra 1994,

| — | der henviser til Nürnberg-principperne, som er udviklet af FN's Folkeretskommission, og som fastlægger, hvad der udgør en krigsforbrydelse, |
| --- | --- |

—

der henviser til Nürnberg-principperne, som er udviklet af FN's Folkeretskommission, og som fastlægger, hvad der udgør en krigsforbrydelse,

| — | der henviser til Romstatutten for den Internationale Straffedomstol af 17. juli 1998, |
| --- | --- |

—

der henviser til Romstatutten for den Internationale Straffedomstol af 17. juli 1998,

| — | der henviser til Det Europæiske Råds konklusioner af 24. februar 2022, |
| --- | --- |

—

der henviser til Det Europæiske Råds konklusioner af 24. februar 2022,

| — | der henviser til De Forenede Nationers pagt (FN's pagt), |
| --- | --- |

—

der henviser til De Forenede Nationers pagt (FN's pagt),

| — | der henviser til Helsingforsslutakten af 1. august 1975 og efterfølgende dokumenter, |
| --- | --- |

—

der henviser til Helsingforsslutakten af 1. august 1975 og efterfølgende dokumenter,

| — | der henviser til forretningsordenens artikel 132, stk. 2, |
| --- | --- |

—

der henviser til forretningsordenens artikel 132, stk. 2,

| A. | der henviser til, at alle stater ifølge FN-pagten og folkerettens principper har samme suverænitet og i deres mellemfolkelige forhold skal afholde sig fra trussel om magtanvendelse eller brug af magt, det være sig mod nogen stats territoriale integritet eller politiske uafhængighed; |
| --- | --- |

A.

der henviser til, at alle stater ifølge FN-pagten og folkerettens principper har samme suverænitet og i deres mellemfolkelige forhold skal afholde sig fra trussel om magtanvendelse eller brug af magt, det være sig mod nogen stats territoriale integritet eller politiske uafhængighed;

| B. | der henviser til, at Den Russiske Føderation den 24. februar 2022 iværksatte en uprovokeret og uberettiget invasion af Ukraine; |
| --- | --- |

B.

der henviser til, at Den Russiske Føderation den 24. februar 2022 iværksatte en uprovokeret og uberettiget invasion af Ukraine;

| C. | der henviser til, at den militære aggression mod Ukraine til dels blev iværksat fra områder i Belarus, der således bistod og muliggjorde den russiske aggression; der henviser til, at Belarus' illegitime præsident netop har afholdt en forfalsket folkeafstemning for at ændre forfatningen og svække Belarus' neutralitet; der henviser til, at tilstedeværelsen af russiske kernevåben på belarusisk territorium vil udgøre en trussel mod Europas sikkerhed; |
| --- | --- |

C.

der henviser til, at den militære aggression mod Ukraine til dels blev iværksat fra områder i Belarus, der således bistod og muliggjorde den russiske aggression; der henviser til, at Belarus' illegitime præsident netop har afholdt en forfalsket folkeafstemning for at ændre forfatningen og svække Belarus' neutralitet; der henviser til, at tilstedeværelsen af russiske kernevåben på belarusisk territorium vil udgøre en trussel mod Europas sikkerhed;

| D. | der henviser til, at Den Russiske Føderation den 21. februar 2022 ensidigt anerkendte uafhængigheden af områder, der kontrolleres af russiskstøttede separatiststyrker i dele af regionerne Donetsk og Luhansk i Ukraine, hvilket reelt afsporede Minskaftalerne; der henviser til, at Den Russiske Føderations handlinger udgør en overlagt militær aggression i åbenlys strid med folkeretten, FN-pagten og principperne i Helsingforsslutakten fra 1975 og i alvorlig grad undergraver den europæiske og globale sikkerhed og stabilitet; |
| --- | --- |

D.

der henviser til, at Den Russiske Føderation den 21. februar 2022 ensidigt anerkendte uafhængigheden af områder, der kontrolleres af russiskstøttede separatiststyrker i dele af regionerne Donetsk og Luhansk i Ukraine, hvilket reelt afsporede Minskaftalerne; der henviser til, at Den Russiske Føderations handlinger udgør en overlagt militær aggression i åbenlys strid med folkeretten, FN-pagten og principperne i Helsingforsslutakten fra 1975 og i alvorlig grad undergraver den europæiske og globale sikkerhed og stabilitet;

| E. | der henviser til, at Ukraines væbnede styrker under præsident Volodymyr Zelenskyis kommando har bevaret kontrollen over næsten hele Ukraines territorium, herunder dets hovedstad Kiev og landets sydlige regioner, hvilket forhindrer de invaderende russiske tropper i at nå nogen af deres forud fastsatte mål, herunder målet om at eliminere demokratisk valgte ukrainske ledere; |
| --- | --- |

E.

der henviser til, at Ukraines væbnede styrker under præsident Volodymyr Zelenskyis kommando har bevaret kontrollen over næsten hele Ukraines territorium, herunder dets hovedstad Kiev og landets sydlige regioner, hvilket forhindrer de invaderende russiske tropper i at nå nogen af deres forud fastsatte mål, herunder målet om at eliminere demokratisk valgte ukrainske ledere;

| F. | der henviser til, at Den Russiske Føderation bevidst har vildledt og afsporet diplomatiske bestræbelser på at finde en løsning på den aktuelle krise, som den selv har skabt, for at vinde den fornødne tid og taktiske fordel med henblik på at forberede en total militær aggression mod og invasion af Ukraine; |
| --- | --- |

F.

der henviser til, at Den Russiske Føderation bevidst har vildledt og afsporet diplomatiske bestræbelser på at finde en løsning på den aktuelle krise, som den selv har skabt, for at vinde den fornødne tid og taktiske fordel med henblik på at forberede en total militær aggression mod og invasion af Ukraine;

| G. | der henviser til, at Rådet for Den Europæiske Union har vedtaget en første række af sanktioner mod Rusland, herunder målrettede sanktioner mod enkeltpersoner, økonomiske og finansielle sanktioner og handelsrestriktioner, og fortsætter med at forberede yderligere sanktioner i tæt samarbejde med transatlantiske allierede og andre ligesindede internationale partnere; |
| --- | --- |

G.

der henviser til, at Rådet for Den Europæiske Union har vedtaget en første række af sanktioner mod Rusland, herunder målrettede sanktioner mod enkeltpersoner, økonomiske og finansielle sanktioner og handelsrestriktioner, og fortsætter med at forberede yderligere sanktioner i tæt samarbejde med transatlantiske allierede og andre ligesindede internationale partnere;

| H. | der henviser til, at Kommissionens formand den 27. februar 2022 fremsatte en erklæring om den nuværende og fremtidige situation hvad angår forbindelserne med Ukraine, hvori hun udtalte: »[...] de hører til hos os, de er én af os, og vi ønsker, at de kommer med«; der henviser til, at et konstant stigende antal ukrainske civile mister livet i den krig, som Kreml fører mod Ukraines befolkning; der henviser til, at hundredvis er blevet såret, og at flere hundrede tusinde har forladt deres hjem eller er flygtet til nabolandene; der henviser til, at der har været rapporter om talrige krænkelser af den humanitære folkeret begået af russiske tropper, herunder vilkårlige bombardementer af boligområder, hospitaler og børnehaver, plyndring af offentlig og privat ejendom og hensynsløs ødelæggelse af civil infrastruktur; der henviser til, at mere end 14 000 mennesker, både militærpersonel og civile, har mistet livet i løbet af den otte år lange konflikt, som Den Russiske Føderation har anstiftet i det østlige Ukraine, mens befolkningens eksistensgrundlag i de russiskkontrollerede og annekterede områder i Ukraine og de omgivende regioner fortsat er hårdt ramt; |
| --- | --- |

H.

der henviser til, at Kommissionens formand den 27. februar 2022 fremsatte en erklæring om den nuværende og fremtidige situation hvad angår forbindelserne med Ukraine, hvori hun udtalte: »[...] de hører til hos os, de er én af os, og vi ønsker, at de kommer med«; der henviser til, at et konstant stigende antal ukrainske civile mister livet i den krig, som Kreml fører mod Ukraines befolkning; der henviser til, at hundredvis er blevet såret, og at flere hundrede tusinde har forladt deres hjem eller er flygtet til nabolandene; der henviser til, at der har været rapporter om talrige krænkelser af den humanitære folkeret begået af russiske tropper, herunder vilkårlige bombardementer af boligområder, hospitaler og børnehaver, plyndring af offentlig og privat ejendom og hensynsløs ødelæggelse af civil infrastruktur; der henviser til, at mere end 14 000 mennesker, både militærpersonel og civile, har mistet livet i løbet af den otte år lange konflikt, som Den Russiske Føderation har anstiftet i det østlige Ukraine, mens befolkningens eksistensgrundlag i de russiskkontrollerede og annekterede områder i Ukraine og de omgivende regioner fortsat er hårdt ramt;

| 1. | fordømmer på det kraftigste Den Russiske Føderations ulovlige, uprovokerede og uberettigede militære aggression mod og invasion af Ukraine og Belarus' medvirken til denne aggression; |
| --- | --- |

1.

| 2. | kræver, at Den Russiske Føderation øjeblikkeligt standser alle militære aktiviteter i Ukraine, betingelsesløst trækker alle militære og paramilitære styrker og militært materiel ud af hele Ukraines internationalt anerkendte territorium og fuldt ud respekterer Ukraines territoriale integritet, suverænitet og uafhængighed inden for dets internationalt anerkendte grænser; |
| --- | --- |

2.

| 3. | understreger, at den militære aggression og invasion udgør en alvorlig krænkelse af folkeretten, og navnlig FN-pagten, og opfordrer Den Russiske Føderation til igen at leve op til det ansvar, der påhviler et permanent medlem af FN's Sikkerhedsråd med hensyn til at opretholde fred og sikkerhed, og til at overholde sine forpligtelser i henhold til Helsingforsslutakten, Parischartret for et nyt Europa og Budapestmemorandummet; betragter den russiske invasion i Ukraine som et angreb — ikke blot mod et suverænt land, men også mod principperne og mekanismen for samarbejde og sikkerhed i Europa og den regelbaserede internationale orden, som er defineret i FN-pagten; |
| --- | --- |

3.

| 4. | fordømmer på det kraftigste det russiske militærs brug af belarusisk territorium med støtte fra belarusiske styrker til at iværksætte en militær aggression mod Ukraine og udtrykker dyb bekymring over de risici, der er forbundet med, at Belarus opgiver sin neutralitet og gør sig til vært for det russiske militær; |
| --- | --- |

4.

| 5. | giver udtryk for sin udelte solidaritet med det ukrainske folk, som allerede har lidt under otte års krig i deres land, og fordømmer på det kraftigste Ruslands handlinger over for Ukraine; |
| --- | --- |

5.

| 6. | hylder det enorme mod, som Ukraines befolkning, dets heroiske præsident Volodymyr Zelenskyi og de modige soldater, der forsvarer deres land mod de invaderende russiske tropper, har udvist; opfordrer den frie verden til at støtte deres kamp for fred og frihed med alle de midler, som står til rådighed; |
| --- | --- |

6.

| 7. | opfordrer indtrængende til fortsatte diplomatiske bestræbelser på at få standset den russiske aggression mod Ukraine og finde en fredelig løsning baseret på respekt for Ukraines suverænitet og territoriale integritet og folkerettens principper samt Ukraines ret til at træffe afgørelser om fremtidige alliancer uden indblanding udefra; opfordrer indtrængende Den Russiske Føderation til at vende tilbage til dialogens og diplomatiets vej for at redde befolkningen i og uden for Ukraine såvel som sin egen befolkning fra krigens svøbe; |
| --- | --- |

7.

| 8. | fordømmer Den Russiske Føderations ensidige anerkendelse af uafhængigheden af de russiskbesatte områder i regionerne Donetsk og Luhansk i Ukraine og opfordrer indtrængende alle lande til at afholde sig fra at tilslutte sig denne anerkendelse; gentager, at EU ikke anerkender og fortsat fordømmer den ulovlige annektering af Krim som en krænkelse af folkeretten og stadig er fast besluttet på at gennemføre sin ikkeanerkendelsespolitik fuldt ud, herunder gennem restriktive foranstaltninger og samarbejde i internationale fora; |
| --- | --- |

8.

| 9. | protesterer højlydt mod den russiske retorik, der antyder en mulig anvendelse af masseødelæggelsesvåben, på baggrund af en allerede forringet og svækket global ikkesprednings-, nedrustnings- og våbenkontrolarkitektur; minder Den Russiske Føderation om dens internationale forpligtelser og advarer om farerne ved en nuklear optrapning af konflikten; udtrykker bekymring over, at Den Russiske Føderation øger beredskabsniveauet for sit atomarsenal; minder Den Russiske Føderation om, at enhver provokation ved grænsen til en medlemsstat eller angreb på fartøjer i Sortehavsområdet kan føre til en yderligere optrapning af konflikten; |
| --- | --- |

9.

| 10. | udtrykker sin utrøstelige sorg over de tragiske tab af menneskeliv og de menneskelige lidelser, der er forårsaget af den russiske aggression, og understreger, at angreb på civile og civil infrastruktur samt vilkårlige angreb er forbudt i henhold til den humanitære folkeret og derfor udgør krigsforbrydelser; |
| --- | --- |

10.

| 11. | understreger behovet for at lægge særlig vægt på sårbare grupper, mindretal samt kvinder og børn, eftersom de er særligt berørt i konfliktsituationer og har behov for særlig beskyttelse og støtte, navnlig børn i institutionel pleje, uledsagede børn og børn med handicap og andre alvorlige sygdomme, herunder børn med kræft, og fremhæver behovet for at sikre, at de fortsat modtager den nødvendige pleje og livreddende behandling og omgående evakueres til sikkerhed; |
| --- | --- |

11.

| 12. | opfordrer Kommissionen og medlemsstaterne til at yde yderligere humanitær nødhjælp til Ukraine i samarbejde med FN's humanitære organisationer og andre internationale partnerorganisationer; opfordrer indtrængende Den Russiske Føderation til at give sikker og uhindret adgang for FN's humanitære organisationer, herunder i de midlertidigt ikkeregeringskontrollerede områder i det østlige Ukraine; |
| --- | --- |

12.

| 13. | glæder sig over tilsagnet fra Kommissionen og det franske formandskab for Rådet om at aktivere direktivet om midlertidig beskyttelse (2) med henblik på at give øjeblikkelig adgang til beskyttelse for alle flygtninge fra Ukraine; opfordrer indtrængende medlemsstaterne til at godkende dette forslag på samlingen i Rådet (retlige og indre anliggender) den 4. marts 2022; opfordrer indtrængende Rådet til at fordele ansvaret for modtagelse af flygtninge, der ankommer til EU's ydre grænser, ligeligt mellem medlemsstaterne; opfordrer Kommissionen til at oprette en solidaritetsmekanisme med henblik på at omfordele flygtninge fra Ukraine, der er ankommet til Polen, Ungarn, Rumænien og Slovakiet, til andre medlemsstater, og opfordrer til, at tilbagesendelsesoperationer til Ukraine standses i hele EU; opfordrer medlemsstaterne til at forlænge visa for ukrainske studerende og andre ukrainske visumindehavere; |
| --- | --- |

13.

| 14. | glæder sig over den aktive tilgang hos regeringerne i Polen, Ungarn, Rumænien, Bulgarien, Slovakiet og Moldova med hensyn til at holde deres grænser åbne og tilvejebringe midler til evakuering, husly, nødhjælp, lægehjælp og asyl til personer, der flygter fra krigen i Ukraine og eventuel forfølgelse, herunder både ukrainske og ikkeukrainske statsborgere; opfordrer Rådet og Kommissionen til at sikre yderligere finansiering til disse lande, eftersom de er de primære indrejsesteder i EU for de ukrainske flygtninge; opfordrer Rådet og Kommissionen til ikke at suspendere visumfritagelsesaftalen med Ukraine; opfordrer alle medlemsstater til at give adgang for ikkeukrainske statsborgere, der flygter fra konflikten og krigen som militærnægtere fra Rusland; minder alle EU's medlemsstater om deres ansvar for at respektere de grundlæggende rettigheder for alle asylansøgere, der søger sikkerhed i Unionen, uanset deres nationalitet, og for at standse tilbagedrivelser; fordømmer den racisme, som afrikanske og mellemøstlige studerende, der er blevet forhindret i at gå om bord på busser og tog i Ukraine for at komme til grænsen eller er blevet stoppet ved grænsen og dermed er forhindret i at søge sikkerhed, udsættes for; |
| --- | --- |

14.

| 15. | glæder sig over Rådets hurtige vedtagelse af sanktioner med det formål at overbevise Den Russiske Føderation om at indstille sine angreb på Ukraine; insisterer imidlertid i lyset af de seneste angreb, herunder på beboelsesområder og civil infrastruktur, på behovet for at vedtage yderligere alvorlige sanktioner; |
| --- | --- |

15.

| 16. | opfordrer til, at rækkevidden af sanktionerne udvides, og at sanktionerne rettes mod en strategisk svækkelse af den russiske økonomi og det russiske industrigrundlag, navnlig det militær-industrielle kompleks, og dermed Den Russiske Føderations evne til at true den internationale sikkerhed i fremtiden, samt til, at sanktionerne udvides til at omfatte Belarus på grundlag af dets direkte støtte til den russiske invasion af Ukraine; |
| --- | --- |

16.

| 17. | opfordrer navnlig til, at importen af de vigtigste russiske eksportvarer, herunder olie og gas, begrænses, at nye EU-investeringer i Den Russiske Føderation samt nye russiske investeringer i EU forbydes, at alle russiske banker blokeres fra det europæiske finansielle system, at Den Russiske Føderation og Belarus forbydes at bruge SWIFT-systemet, og at der indføres sekundære sanktioner over for banker, der anvender alternative midler til SWIFT for relaterede transaktioner, eller for sanktioner svarende til dem, der gælder for russiske banker eller banksystemet, og opfordrer til, at det forbydes at rejse midler eller låne på de europæiske markeder fra sekundære kapitalmarkeder; opfordrer til, at adgang til EU's udbudsprocedurer forbydes for køb af varer og tjenesteydelser med oprindelse i Rusland og Belarus; opfordrer til, at eksport af alle højteknologiske produkter og strategiske produkter til det russiske marked forbydes; opfordrer til, at finansieringen af alle forsknings- og innovationssamarbejdsprogrammer med Rusland, der støttes med EU-midler, omgående blokeres eller trækkes tilbage, og at interregionale programmer suspenderes; opfordrer til, at EU's havne lukkes for russiske skibe; opfordrer til, at de russisk kontrollerede investeringsfonde og investeringsbanker som Den Internationale Investeringsbank, straks forbydes at operere i EU; opfordrer til, at skibe, hvis sidste eller næste anløbshavn er i Den Russiske Føderation, nægtes adgang til alle EU-havne, undtagen i tilfælde af nødvendige begrundede humanitære årsager; glæder sig over forbuddet mod russiske luftfartsselskabers flyvninger samt mod flyvninger med private russiske fly i EU's luftrum; opfordrer til vedtagelse og passende anvendelse af lignende sanktioner over for Belarus; |
| --- | --- |

17.

| 18. | fremhæver behovet for at opretholde en sammenhængende tilgang til sanktioner uden undtagelser, der kunne opstå på grund af sektorspecifikke eller nationale interesser; understreger behovet for, at medlemsstaterne anerkender og accepterer, at alvorlige sanktioner mod Den Russiske Føderation uundgåeligt vil få negative konsekvenser for deres økonomiske situation, og opfordrer Kommissionen til at udpege og fremme midler og metoder til at håndtere de økonomiske og sociale konsekvenser af sanktionerne; |
| --- | --- |

18.

| 19. | understreger, at man skal gøre alt for at få Rusland tilbage til forhandlingsbordet; minder om, at Organisationen for Sikkerhed og Samarbejde i Europa ifølge en regional aftale i henhold til kapitel VIII i FN-pagten stadig er den første organisation at gå til med henblik på fredelig bilæggelse af tvister i regionen; opfordrer til, at FN's kriseløsningsmekanismer tages i brug; opfordrer til, at EU, dets medlemsstater og USA fortsætter deres diplomatiske bestræbelser på at bringe krigen i Ukraine til ophør; |
| --- | --- |

19.

| 20. | opfordrer til en øjeblikkelig og betingelsesløs våbenhvile; kræver, at kommunikationskanalerne med Rusland forbliver åbne, og at de berørte parter er parate til dialog og forhandlinger, indtil en våbenhvile er trådt i kraft, og krigen er afsluttet; |
| --- | --- |

20.

| 21. | insisterer på, at alle fremtidige sanktioner fortsat skal koordineres tæt med transatlantiske allierede og ligesindede internationale partnere for at maksimere deres effektivitet; |
| --- | --- |

21.

| 22. | gentager sine tidligere opfordringer til i væsentlig grad at reducere energiafhængigheden, navnlig af russisk gas, olie og kul, bl.a. ved at diversificere energikilderne, herunder ved at udvide terminaler og forsyningsruter for flydende naturgas, adskillelse af gaslagring og forøgelse af energieffektiviteten og hastigheden af omstillingen til ren energi; opfordrer til, at Nord Stream 2-rørledningen definitivt opgives, og glæder sig derfor over den tyske regerings beslutning om at standse certificeringen af Nord Stream 2; opfordrer Kommissionen og medlemsstaterne til at oprette en koordineringsmekanisme og til at anvende alle mulige gasdepoter for at sikre en uafbrudt gasforsyning på tværs af EU; opfordrer medlemsstaterne, Kommissionen og Den Europæiske Centralbank til nøje at overvåge virkningerne af det russiske angreb på den finansielle stabilitet og prisstabiliteten, navnlig i forbindelse med energiprodukter, og til at overveje passende foranstaltninger til at afbøde eventuelle negative økonomiske og sociale konsekvenser; opfordrer medlemsstaterne til at standse ethvert samarbejde med Rusland på det nukleare område, navnlig samarbejdet med Rosatom og dets datterselskaber, herunder samarbejdet med Rusland i Den Internationale Atomenergiorganisation, og stoppe eller ophæve driftslicenser for alle Rosatom datterselskaber; understreger, at sanktionerne kan have særlige konsekvenser for europæiske husstande, og at de ikke bør betale prisen for denne krise; opfordrer derfor medlemsstaterne til at udarbejde planer og tilskud til husstandene for at undgå en forværring af energikrisen; |
| --- | --- |

22.

| 23. | opfordrer til, at EU's eksisterende globale sanktionsordning suppleres med et instrument til bekæmpelse af korruption og til hurtig vedtagelse af målrettede sanktioner mod enkeltpersoner, der er ansvarlige for korruption på højt plan i Rusland og Belarus, samt oligarker og embedsmænd, der er tæt på lederne; opfordrer medlemsstaterne og de allierede lande med ordninger for opholdstilladelse gennem investeringer til at vurdere alle personer, der nyder godt af en sådan opholdsstatus, og til at tilbagekalde dem, der er tildelt russiske personer med høj nettoformue og deres familier, navnlig dem, der er knyttet til personer og virksomheder, der er omfattet af sanktioner; gentager sin opfordring til Kommissionen og medlemsstaterne om konsekvent at gennemføre og håndhæve de eksisterende regler om bekæmpelse af hvidvask af penge og skabe større gennemsigtighed, navnlig i forbindelse med de midler, som den russiske elite deponerer eller bruger i EU; gentager sin opfordring til at indefryse aktiver i EU fra oligarker tæt på den russiske ledelse og deres familier og til at annullere deres Schengenvisa; |
| --- | --- |

23.

| 24. | gentager, at NATO er grundlaget for et kollektivt forsvar for de medlemsstater, der er NATO-allierede; glæder sig over sammenholdet mellem EU, NATO og andre ligesindede demokratiske partnere over for den russiske aggression, men understreger behovet for at øge dets stilling med hensyn til kollektiv afskrækkelse, beredskab og modstandsdygtighed; opfordrer til en styrkelse af NATO's fremskudte tilstedeværelse i de medlemsstater, der geografisk er tættest på den russiske aggressor og konflikten; fremhæver EU's bestemmelser om gensidig bistand og solidaritet og opfordrer til, at der iværksættes fælles militærøvelser; |
| --- | --- |

24.

| 25. | understreger, at dette angreb kræver, at EU og NATO forbereder sig på alle muligheder; glæder sig i denne forbindelse over aktiveringen af NATO's forsvarsplaner samt aktiveringen af NATO's reaktionsstyrker og deres delvise deployering ud over troppeudsendelser fra NATO-allierede, herunder Det Forenede Kongerige, USA og Canada, med henblik på at styrke den østlige flanke og afskrække fra enhver yderligere russisk aggression; gentager sin opfordring til medlemsstaterne om at øge forsvarsudgifterne og sikre mere effektive kapaciteter og gøre fuld brug af den fælles forsvarsindsats inden for den europæiske ramme, navnlig det permanente strukturerede samarbejde (PESCO) og Den Europæiske Forsvarsfond, med henblik på at styrke den europæiske søjle i NATO, hvilket vil øge sikkerheden for både NATO-landene og medlemsstaterne; |
| --- | --- |

25.

| 26. | fordømmer på det kraftigste Den Russiske Føderations trusler mod medlemsstater, der ikke er NATO-allierede, og opfordrer sidstnævnte til at overveje deres muligheder for at øge deres sikkerhed; støtter deres suveræne ret til at vælge deres sikkerhedspolitikker; glæder sig over den tætte koordinering mellem NATO og partnerlandene Finland og Sverige; |
| --- | --- |

26.

| 27. | opfordrer til, at bidragene til styrkelse af Ukraines forsvarskapacitet øges; støtter på det kraftigste den historiske beslutning om at afsætte betydelige supplerende finansielle midler til at forsyne Ukraine med forsvarsvåben ved hjælp af den europæiske fredsfacilitet samt medlemsstaternes levering af militært udstyr; opfordrer til, at denne nye beslutning samt bistandsforanstaltningerne til Ukraine under den europæiske fredsfacilitet af 2. december 2021, som omfatter finansiering af militære medicinske enheder, herunder felthospitaler, ingeniør-, mobilitets- og logistikenheder samt støtte til cybersikkerhed, straks gennemføres fuldt ud; opfordrer Tjenesten for EU's Optræden Udadtil og medlemsstaterne til at facilitere en hurtig og effektiv gennemførelse af disse beslutninger; |
| --- | --- |

27.

| 28. | opfordrer medlemsstaterne til at fremskynde leverancerne af forsvarsvåben til Ukraine til imødekommelse af åbenbare behov og i overensstemmelse med artikel 51 i FN-pagten, der tillader individuelt såvel som kollektivt selvforsvar, til at øge efterretningsarbejdet med Ukraine vedrørende den igangværende aggression og til at dele satellitbilleder gennem SatCen og andre satellitsystemer; |
| --- | --- |

28.

| 29. | anerkender beslutningen om at evakuere personalet fra EU's civile mission under den fælles sikkerheds- og forsvarspolitik (EU's rådgivende mission) fra Ukraine med henblik på at sikre personalets fysiske sikkerhed og opfordrer til, at der drages særlig omsorg for de lokalt ansattes sikkerhed; opfordrer til en snarlig revurdering af missionens mandat og til, at det ajourføres med en militær uddannelseskomponent; støtter styrkelsen af EU's grænsebistandsmission i Moldova og Ukraine (EUBAM) ved grænsen mellem Ukraine og Republikken Moldova/Transnistrien; |
| --- | --- |

29.

| 30. | står fast på nødvendigheden af, at EU, NATO og ligesindede internationale partnere optrapper deres cybersikkerhedsbistand til Ukraine; glæder sig over den indledende indsættelse af eksperter fra det PESCO-finansierede cyberberedskabshold (CRRT) og opfordrer til fuld anvendelse af EU's cybersanktionsordning på enkeltpersoner, enheder og organer, der er ansvarlige for eller involveret i cyberangrebene rettet mod Ukraine; opfordrer til en hurtig gennemgang af Ukraines ansøgning til NATO's ekspertisecenter for cyberforsvar (CCDCOE) og til, at alle CCDCOE-medlemmer tilslutter sig ansøgningen; |
| --- | --- |

30.

| 31. | fordømmer russiske myndigheders, statslige mediers og håndlangeres brug af informationskrig til at skabe splittelse gennem tilsværtninger og løgnagtige fremstillinger af EU, NATO og Ukraine med henblik på at skabe plausibel mulighed for at benægte de russiske grusomheder; opfordrer derfor alle medlemsstater til omgående at suspendere sendetilladelser til alle russiske statslige mediekanaler, herunder deres retransmissioner; opfordrer Kommissionen og EU-Udenrigstjenesten til at udbygge alternative, russisksprogede, onlinebaserede informationskilder til de igangværende begivenheder for dermed at bekæmpe desinformation, sikre at officielle EU-erklæringer til offentligheden oversættes til russisk og også stiles til russisktalende publikum og platforme; glæder sig over meddelelsen fra Kommissionens formand om, at transmission af Russia Today og Sputnik vil blive forbudt i EU, og gentager opfordringerne til Google og YouTube om at forbyde konti for krigspropaganda; |
| --- | --- |

31.

| 32. | opfordrer EU og medlemsstaterne til at ophæve softwarelicenserne til militært materiel og civilt udstyr i Rusland og Belarus, navnlig vedrørende dem der anvendes til kommunikation og satellitnavigation; |
| --- | --- |

32.

| 33. | påpeger det fortsatte behov for, at EU styrker sin egen forsvarskapacitet over for hybride angreb; |
| --- | --- |

33.

| 34. | opfordrer EU og dets medlemsstater til fortsat at yde den størst mulige økonomiske og finansielle støtte til Ukraine samt makrofinansiel og teknisk bistand, hvor det er nødvendigt, herunder på forsvars- og sikkerhedsrelaterede områder, til at aktivere alle tilgængelige EU-budgetinstrumenter og til at udvikle en langsigtet strategi til støtte for Ukraines bestræbelser på at afstive landets demokratiske institutioners og økonomis genopretningsevne; |
| --- | --- |

34.

| 35. | opfordrer EU og dets medlemsstater til at udarbejde en bistands- og genopretningsplan på flere milliarder euro til Ukraine for at støtte den ukrainske økonomi og genopbygningen af den ødelagte infrastruktur; understreger, at Den Russiske Føderation bærer ansvaret for ødelæggelsen af Ukraines infrastruktur, herunder civile bygninger og beboelsesejendomme, samt de betydelige økonomiske tab og vil være forpligtet til at yde erstatning for de skader, der er forårsaget af dens aggression; |
| --- | --- |

35.

| 36. | fastslår sin urokkelige støtte til samtlige østpartnerskabslandes suverænitet og territoriale integritet og opfordrer Kommissionen og medlemsstaterne til at støtte dem, navnlig Moldova, i at yde midlertidig indkvartering til flygtninge fra Ukraine og forbedre deres modstandsevne over for eventuelle russiske angreb på områderne forsvar, cybersikkerhed og strategisk kommunikation; |
| --- | --- |

36.

| 37. | opfordrer EU-institutionerne til at arbejde hen imod at tildele Ukraine status som EU-kandidatland i overensstemmelse med artikel 49 i traktaten om Den Europæiske Union og på grundlag af fortjenstfuldhed og til i mellemtiden fortsat at arbejde hen imod landets integration i EU's indre marked i overensstemmelse med associeringsaftalen; |
| --- | --- |

37.

| 38. | bemærker med alvorlig bekymring Den Russiske Føderations vedholdende bestræbelser på at destabilisere landene på Vestbalkan og gribe ind i deres demokratiske processer; fordømmer dem, der har udtrykt støtte til Den Russiske Føderation efter dens aggression mod Ukraine, og roser den støtte, som de lande på Vestbalkan, der er euro-atlantiske allierede, har udvist; beklager dybt Serbiens manglende tilpasning til EU's sanktioner over for Rusland, hvilket skader landets EU-tiltrædelsesproces, og gentager sin forventning om, at EU-kandidatlande ikke blot tilpasser sig den gældende EU-ret, men også EU's fælles udenrigs- og sikkerhedspolitik; |
| --- | --- |

38.

| 39. | glæder sig over Europarådets beslutning om at suspendere Den Russiske Føderation fra dens repræsentationsret og over, at Organisationen for Økonomisk Samarbejde og Udvikling (OECD) har besluttet at indstille Ruslands tiltrædelsesproces; |
| --- | --- |

39.

| 40. | udtrykker påskønnelse af og støtte til de russiske og belarusiske borgere, der har demonstreret i gaderne i de seneste dage med risiko for eget ve og vel for at fordømme den krig, der er blevet påbegyndt i Den Russiske Føderations navn og med støtte fra Belarus' illegitime diktator, og fordømmer anholdelsen af tusinder af fredelige demonstranter og opfordrer til, at de omgående løslades; |
| --- | --- |

40.

| 41. | opfordrer EU og medlemsstaterne til at støtte de antikrigsbevægelser, der demonstrerer mod Putins invasion af Ukraine, i Rusland og i Belarus; |
| --- | --- |

41.

| 42. | opfordrer andre internationale organisationer, navnlig inden for kultur og sport, til også at overveje at suspendere Ruslands deltagelse; glæder sig i denne forbindelse over Den Europæiske Radiounions beslutning om at nægte Rusland deltagelse i det europæiske Melodi Grand Prix og UEFA's beslutning om at fratage Rusland finalekampen i Champions League samt mange nationale holds beslutninger om ikke at spille Rusland i VM-play-offs og andre turneringer; opfordrer andre idrætsforbund til at suspendere Ruslands deltagelse i deres arrangementer, navnlig FIFA til at suspendere Ruslands deltagelse i VM; |
| --- | --- |

42.

| 43. | opfordrer EU og medlemsstaterne til at reducere antallet af russiske diplomatiske og konsulære repræsentationer i EU og medlemsstaterne, navnlig og omgående vedrørende det personale, der beskæftiger sig med militære anliggender; |
| --- | --- |

43.

| 44. | opfordrer Kommissionen og medlemsstaterne til at yde støtte og beskyttelse til menneskerettighedsforkæmpere og civilsamfundet i Rusland og Belarus, som nu vil stå over for alvorlige anslag, herunder ved at udstede nødvisa, så det bliver muligt at udrejse af Rusland og Belarus om nødvendigt; |
| --- | --- |

44.

| 45. | understreger, at EU og dets medlemsstater vil sikre, at gerningsmændene til krigsforbrydelser og menneskerettighedskrænkelser, herunder dem der er meddelagtig i sådanne forbrydelser gennem propaganda, drages til ansvar; opfordrer derfor EU og dets medlemsstater til at samarbejde med internationale organer om at indsamle bevismateriale og støtte og fremme Den Internationale Straffedomstols jurisdiktion og efterforskning af krigsforbrydelser begået på Ukraines område siden den 20. februar 2014 med henblik på at retsforfølge Vladimir Putin og Aliaksandr Lukasjenko; |
| --- | --- |

45.

| 46. | glæder sig over FN's Generalforsamlings ekstraordinære samling for at understrege det internationale samfunds stærke fordømmelse af Den Russiske Føderations handlinger mod Ukraine og den foreslåede vedtagelse af en resolution, der opfordrer til sanktioner mod Den Russiske Føderation som en aggressorstat; beklager det russiske veto mod FN's Sikkerhedsråds resolution, der havde til formål at sætte en stopper for Den Russiske Føderations militære offensiv mod Ukraine; |
| --- | --- |

46.

| 47. | opfordrer til, at der indledes en undersøgelse fra FN's Sikkerhedsråds side i henhold til kapitel VI i FN-pagten (artikel 34-35); opfordrer Kina til som permanent medlem af FN's Sikkerhedsråd fuldt ud at respektere Ukraines suverænitet og territoriale integritet og til at udnytte sin indflydelse over for Rusland til at bringe den nuværende aggression, som truer den internationale stabilitet, til ophør; |
| --- | --- |

47.

| 48. | fordømmer Den Russiske Føderation for at gennemføre militære operationer i umiddelbar nærhed af kritisk infrastruktur såsom atomkraftværker, dæmninger og kemiske fabrikker; er alvorligt bekymret over situationen i forbindelse med atomkraftværket i Tjernobyl, efter at det blev indtaget af de russiske styrker, hvilket har resulteret i overtrædelser af enhver tænkelig sikkerhedsforskrift for så vidt angår sikkerheden ved atomkraftværker, og som er blevet anvendt som et springbræt til at indlede en offensiv mod Kiev, herunder artilleribeskydning; opfordrer det internationale samfund til nøje at overvåge situationen og opfordrer til, at der afholdes et hastemøde i Den Internationale Atomenergiorganisations Styrelsesråd om spørgsmålene om de nukleare konsekvenser af den russiske aggression; |
| --- | --- |

48.

| 49. | bemærker med dyb bekymring de russiske militærstyrkers besættelse af og kontrol over Tjernobyl-kernekraftværket; anmoder Den Internationale Atomenergiorganisation om at oprette en særlig taskforce, der skal overvåge de skridt, der fra russisk side tages med hensyn til sikkerheden for så vidt angår nukleare anlæg, installationer og brændsler; |
| --- | --- |

49.

| 50. | opfordrer EU-institutionerne til at vurdere krigens indvirkning på miljøet i regionen; |
| --- | --- |

50.

| 51. | er yderst bekymret over alliancen mellem højreekstremistiske partier, der er repræsenteret i Europa-Parlamentet, og det russiske regeringsparti, og over deres indvirkning på vores demokratier samt den udenlandske og skjulte finansiering af partier, enkeltpersoner og bevægelser, der har til formål at skabe social fragmentering og destabilisering af EU; |
| --- | --- |

51.

| 52. | pålægger sin formand at sende denne beslutning til næstformanden i Kommissionen/Unionens højtstående repræsentant for udenrigsanliggender og sikkerhedspolitik, Rådet, Kommissionen, medlemsstaternes regeringer og parlamenter, De Forenede Nationer, Europarådet, Organisationen for Sikkerhed og Samarbejde i Europa, Ukraines præsident, regering og parlament, Den Russiske Føderations præsident, regering og parlament og Belarus' præsident, regering og parlament. |
| --- | --- |

52.

---

(1)  Vedtagne tekster, P9_TA(2021)0515.

(2)  Rådets direktiv 2001/55/EF af 20. juli 2001 om minimumsstandarder for midlertidig beskyttelse i tilfælde af massetilstrømning af fordrevne personer og om foranstaltninger, der skal fremme en ligelig fordeling mellem medlemsstaterne af indsatsen med hensyn til modtagelsen af disse personer og følgerne heraf (EFT L 212 af 7.8.2001, s. 12).

---